section_heading: Prijelaz u sadašnjost
paragraph_text: Jedinstvena mješavina elektroničke glazbe i simfonijskih te zborskih dijelova posebnoga ugođaja u sljedećoj igri, Hitman: Contracts, ostvarila je međunarodno priznanje kao jedna od zaista novih i jedinstvenih soundtrackova. Britanska akademija filmske i televizijske umjetnosti nagradila je taj soundtrack kao najbolju originalnu glazbu na BAFTA Games Awards 2005. godine. EQ Magazine rekao je: "Mnogi su pokušali pretvoriti glazbu videoigre u glazbeno iskustvo, ali rijetki su ga uspjeli stvoriti suvislim i zadovoljavajućim - a jedan je od njih bio Jesper Kyd." Ostali rad Jespera Kyda obuhvaća moderni soundtrack igre Robotech: Invasion, soundtrack Tom Clancy's Splinter Cell: Chaos Theory te soundtrack Hitman: Blood Money, koju obilježava bombastična orkestralna i zborska kompozicija snimljena pomoću 150 glazbenika Budimpeštanskog simfonijskog orkestra te Mađarskog radio-zbora, s dodatnom elektroničkom glazbom. Noviji Kydov rad jesu soundtrackovi novoizašlih igara The Chronicles Of Spellborn i Unreal Tournament 3.